CELEX: 
Language: fi
Date: 2017-11-15 00:00:00
Title: KOMISSION DELEGOITU ASETUS (EU) …/…, komission delegoidun asetuksen (EU) 2016/1238 muuttamisesta julkiseen interventioon ja yksityisen varastoinnin tukeen kelpoisten maidon ja maitotuotteiden koostumusta koskevien vaatimusten ja laatuominaisuuksien osalta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Yhteisen maatalouspolitiikan (YMP) vuoden 2013 uudistuksessa päätettiin säilyttää julkisen intervention järjestelmä ja yksityisen varastoinnin tuki kahtena pääasiallisena YMP:n markkinatoimenpiteenä, kuten maataloustuotteiden yhteisestä markkinajärjestelystä 17 päivänä joulukuuta 2013 annetussa Euroopan parlamentin ja neuvoston asetuksessa (EU) N:o 1308/2013, jäljempänä ’YMJ-asetus’, säädetään.
            
            
               Koska useita komission asetuksessa (EY) N:o 273/2008 säädettyjä analyysimenetelmiä ei ole päivitetty vuoden 2008 jälkeen, niitä on syytä tarkistaa erityisesti menetelmien tarkkuuden osalta ja myös jäsenvaltioille ja toimijoille koituvan hallinnollisen taakan kohtuullisuuden suhteen. Sen vuoksi on kumottava julkiseen interventioon ja yksityisen varastoinnin tukeen liittyviä analyysimenetelmiä koskeva asetus ja korvattava se yksinkertaistetuilla säännöillä, jotka ovat yhdenmukaiset Lissabonin sopimuksen ja asianomaisiin perussäädöksiin sisältyvien säädösvallan siirtojen kanssa. Koska johdettu lainsäädäntö on uudenmuotoista, nykyiset erilliset asetukset, jotka koskevat julkisen intervention ja yksityisen varastoinnin tuen yhteydessä sovellettavia tuotteiden analyysimenetelmiä, olisi yhdistettävä kyseisiä toimenpiteitä koskeviksi horisontaaliseksi delegoiduksi asetukseksi ja horisontaaliseksi täytäntöönpanoasetukseksi.
            
            
               Yhdenmukaisuuden lisäämiseksi säädetään maitotuotteiden, jotka ostetaan julkiseen interventioon tai joille voitiin myöntää yksityisen varastoinnin tukea, laadun tarkastamiseen liittyvien menetelmien perusteellisesta tarkistamisesta ja yksinkertaistetaan asianomaisia komission asetusten säännöksiä.
            
            
               Koska analyysimenetelmät ovat kehittyneet teknisesti monilta osin, eräiden julkiseen interventioon ja yksityisen varastoinnin tukeen kelpoisten maitotuotteiden koostumusta koskevia vaatimuksia ja laatuominaisuuksia olisi tarkistettava. Lisäksi maitotuotteiden hygieniavaatimuksiin liittyvät nykyiset unionin säännöt on otettu paremmin huomioon. Sen vuoksi on tarpeen päivittää julkiseen interventioon ostettavien ja yksityisen varastoinnin tukea saavien maitotuotteiden laatuparametreja. Tämä tehdään tällä delegoidulla asetuksella ja rinnakkaisella täytäntöönpanoasetuksella. Delegoitu asetus olisi yhdenmukaisuuden, lainsäädännön johdonmukaisuuden ja oikeusvarmuuden vuoksi sekä sääntelyaukon välttämiseksi hyväksyttävä samana päivänä kuin täytäntöönpanoasetus, ja niitä olisi sovellettava samasta päivästä.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komissio keskusteli täytäntöönpanoasetusta ja delegoitua asetusta koskevista luonnoksista jäsenvaltioiden nimeämien asiantuntijoiden kanssa yhteisen markkinajärjestelyn asiantuntijaryhmässä marraskuun 2016 ja heinäkuun 2017 välisenä aikana ja otti huomioon näissä kuulemisissa esitetyt mielipiteet ja näkökannat.
            
            
               Täytäntöönpanoasetuksen ja delegoidun asetuksen luonnoksista järjestettiin paremman sääntelyn portaalin kautta 8.9.–6.10.2017 neljä viikkoa kestänyt julkinen kuuleminen. Kumpaankin luonnokseen saatiin yksi kommentti. 
            
            
               Euroopan parlamentin asiantuntijoille annettiin tieto kaikista näistä keskusteluista, ja heidät kutsuttiin kaikkiin kokouksiin.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Delegoidulla säädöksellä muutetaan delegoitua asetusta (EU) 2016/1238 siltä osin kuin kyseessä ovat tuotteiden kelpoisuusedellytykset järjestelmissä ottaen huomioon tuotteiden erilaiset luonteet ja erityisesti maidon ja maitotuotteiden analyysivaatimukset.
            
            
               Yhdenmukaisten tarkastusten varmistamiseksi on tarpeen vahvistaa vaadittavien parametrien rajat. Sen vuoksi julkista interventiota koskevaa horisontaalista delegoitua asetusta on päivitettävä, jotta se on uusien täytäntöönpanosääntöjen mukainen.
            
            
               KOMISSION DELEGOITU ASETUS (EU) …/…,
            
            
               annettu 15.11.2017,
            
            
               komission delegoidun asetuksen (EU) 2016/1238 muuttamisesta julkiseen interventioon ja yksityisen varastoinnin tukeen kelpoisten maidon ja maitotuotteiden koostumusta koskevien vaatimusten ja laatuominaisuuksien osalta 
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013
                  1
                ja erityisesti sen 19 artiklan 1 kohdan a alakohdan,
            
         
         
            
               sekä katsoo seuraavaa:
            
            
               (1)Komission delegoidussa asetuksessa (EU) 2016/1238
                  2
                vahvistetaan maidon ja maitotuotteiden, jotka voidaan hyväksyä julkiseen interventioon ja joille voidaan myöntää yksityisen varastoinnin tukea, koostumusta koskevat vaatimukset ja laatuominaisuudet.
            
            
               (2)Maidon ja maitotuotteiden analysoinnissa ja laadunarvioinnissa käytettävien menetelmien teknisen kehityksen vuoksi on tarpeen tarkistaa ja ajantasaistaa maidon ja maitotuotteiden, jotka voidaan hyväksyä julkiseen interventioon ja joille voidaan myöntää yksityisen varastoinnin tukea, koostumusta koskevat vaatimukset ja laatuominaisuudet, jotta ne voitaisiin saattaa yhdenmukaisiksi unionin hygieniavaatimuksia koskevien sääntöjen kanssa. 
            
            
               (3)Sen vuoksi komission delegoidun asetuksen (EU) 2016/1238 liitteitä IV ja V olisi muutettava, 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan delegoidun asetuksen (EU) 2016/1238 liitteet seuraavasti:
            
            
               a) Korvataan liitteessä IV oleva II osa tämän asetuksen liitteessä I olevalla tekstillä. 
            
            
               b) Korvataan liitteessä V oleva II osa tämän asetuksen liitteessä II olevalla tekstillä. 
            
            
               2 artikla
            
            
               Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 15.11.2017
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        EUVL L 347, 20.12.2013, s. 671. 
               
               
                  
                     (2)
                  
                        Komission delegoitu asetus (EU) 2016/1238, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 täydentämisestä julkisen intervention ja yksityisen varastoinnin tuen osalta (EUVL L 206, 30.7.2016, s. 15).
               
            
      
    ---documentbreak--- 
      
         
         
            
               LIITE I
            
            
               ”II OSA 
            
            
               Koostumusta koskevat vaatimukset ja laatuominaisuudet
            
            
               Voi on kiinteä emulsio, pääasiassa tyyppiä ”vesi rasvassa”, ja sen koostumus ja laatuominaisuudet ovat seuraavat:
            
            
                     
                        Parametrit
                     
                  
                  
                     
                        Pitoisuus ja laatuominaisuudet
                     
                  
               
                     
                        Rasva
                     
                  
                  
                     
                        Vähintään 82 %
                     
                  
               
                     
                        Vesi
                     
                  
                  
                     
                        Enintään 16 %
                     
                  
               
                     
                        Rasvaton kuiva-aine
                     
                  
                  
                     
                        Enintään 2 %
                     
                  
               
                     
                        Rasvan happoisuus
                     
                  
                  
                     
                        Enintään 1,2 mmol/100 g rasvaa
                     
                  
               
                     
                        Peroksidiluku
                     
                  
                  
                     
                        Enintään 0,3 mekv. happea/1 000 g rasvaa
                     
                  
               
                     
                        Muu kuin maitorasva
                     
                  
                  
                     
                        Ei havaittavissa triglyseridianalyysissä
                     
                  
               
                     
                        Aistinvaraiset ominaisuudet
                     
                  
                  
                     
                        Vähintään neljä pistettä viidestä ulkonäön, maun ja kiinteyden osalta
                     
                  
               
               ”
               
            
               LIITE II
            
            
               ”II OSA
            
            
               Koostumusta koskevat vaatimukset ja laatuominaisuudet 
            
            
                     
                        Parametrit
                     
                  
                  
                     
                        Pitoisuus ja laatuominaisuudet
                     
                  
               
                     
                        Proteiini
                     
                  
                  
                     
                        Vähintään 34,0 % rasvattomasta kuiva-aineesta
                     
                  
               
                     
                        Rasva 
                     
                  
                  
                     
                        Enintään 1,00 %
                     
                  
               
                     
                        Vesi 
                     
                  
                  
                     
                        Enintään 3,5 %
                     
                  
               
                     
                        Titrattava happoisuus millilitroina kymmennormaalista natriumhydroksidiliuoksesta
                     
                  
                  
                     
                        Enintään 19,5 ml
                     
                  
               
                     
                        Laktaatti
                     
                  
                  
                     
                        Enintään 150 mg/100 g
                     
                  
               
                     
                        Fosfataasikoe
                     
                  
                  
                     
                        Negatiivinen, toisin sanoen enintään 350 mU/l ennastettua maitoa 
                     
                  
               
                     
                        Liukenemattomuusindeksi
                     
                  
                  
                     
                        Enintään 0,5 ml (24 °C)
                     
                  
               
                     
                        Palaneet osaset 
                     
                  
                  
                     
                        Enintään 15,0 mg, eli vähintään B-levy
                     
                  
               
                     
                        Mikro-organismit 
                     
                  
                  
                     
                        Enintään 40 000 CFU/g
                     
                  
               
                     
                        Kirnupiimä (1) 
                     
                  
                  
                     
                        Ei yhtään (2)
                     
                  
               
                     
                        Herajuoksete (3) 
                     
                  
                  
                     
                        Ei yhtään
                     
                  
               
                     
                        Hapanhera (3) 
                     
                  
                  
                     
                        Ei yhtään(4) tai 150 mg/100 g (5)
                     
                  
               
                     
                        Maku ja haju
                     
                  
                  
                     
                        Puhdas
                     
                  
               
                     
                        Ulkonäkö
                     
                  
                  
                     
                        Valkoinen tai hieman kellertävä väri, ei epäpuhtauksia eikä värjäytyneitä hiukkasia
                     
                  
               
               (1) ’Kirnupiimällä’ tarkoitetaan voin valmistuksen sivutuotetta, joka saadaan kirnuuntumisen tai jatkuvatoimisen voin valmistuksen yhteydessä kiinteän rasvan erotuksen jälkeen.
            
            
               (2) Kirnupiimän puuttuminen varmistetaan joko tuotantolaitoksessa ennalta ilmoittamatta suoritettavalla tarkastuksella vähintään kerran viikossa tai lopputuotteen laboratorioanalyysissä, jossa todetaan enintään 69,31 mg fosfatidyylietanoliamiinidipalmitoyyliä (PEDP) 100 g:aa kohden.
            
            
               (3) ’Heralla’ tarkoitetaan juuston tai kaseiinin valmistuksen sivutuotetta, joka saadaan happojen, juoksutteen ja/tai kemiallis-fysikaalisten prosessien avulla.
            
            
               (4)  Kun tehdään tarkastus tuotantolaitoksessa.
            
            
               (5)  Kun sovelletaan ISO 8069 -standardia.”